Девојка на студенцу
Девојка на студенцу

Kад сам синоћ овде била 
И водице заитила, 
Дође момче црна ока 
На коњицу лака скока, 
Поздрави ме, зборит оде: 
„Дајде, селе, мало воде!“ 
Ове речи — слатке стреле — 
Минуше ми груди беле, 
Скочи млада, њему стиго, 
Диго крчаг, руку диго,  
Рука дркта — крчаг доле — 
Оде на две — на три поле. 
Још од њега леже црепи, 
Али де је онај лепи? 
Кад би сада опет дошô, 
Ма и овај други прошô! 

(1843, јул)

Извори 

 Песме Бранка Радичевића I., У Бечу у јерменскоме намастиру, 1847.

Бранко Радичевић